|  |  |  |  |
| --- | --- | --- | --- |
|  | 24.10.2017 | Nr. | 1-1-7872 |

**Valsts kancelejai**

Par Ministru kabineta sēdes protokollēmuma uzdevuma izpildi

Pamatojoties uz Ministru kabineta 2009.gada 7.aprīļa noteikumu Nr.300 “Ministru kabineta kārtības rullis” 164.4.apakšpunktu, **iesniedzu izskatīšanai Ministru kabineta sēdē** Ministru kabineta sēdes protokollēmuma projektu par Ministru kabineta 2017.gada 28.augusta sēdes protokollēmuma (prot. Nr.41 1.§) “Informatīvais ziņojums “Par valsts budžeta izdevumu pārskatīšanas 2018., 2019. un 2020.gadam rezultātiem un priekšlikumi par šo rezultātu izmantošanu likumprojekta “Par vidēja termiņa budžeta ietvaru 2018., 2019. un 2020.gadam” un likumprojekta “Par valsts budžetu 2018.gadam” izstrādes procesā” 8.punktā dotā uzdevuma izpildes termiņa pagarināšanu (turpmāk - Protokollēmuma projekts).

|  |  |  |
| --- | --- | --- |
| 1. | Iesniegšanas pamatojums | Ministru kabinets 2017.gada 28.augusta sēdē (prot. Nr.41 1.§) izskatīja un pieņēma zināšanai informatīvo ziņojumu “Par valsts budžeta izdevumu pārskatīšanas 2018., 2019. un 2020.gadam rezultātiem un priekšlikumi par šo rezultātu izmantošanu likumprojekta “Par vidēja termiņa budžeta ietvaru 2018., 2019. un 2020.gadam” un likumprojekta “Par valsts budžetu 2018.gadam” izstrādes procesā”. Šīs sēdes protokollēmuma 8.punktā tika uzdots Ekonomikas ministrijai sadarbībā ar Iekšlietu ministriju un Finanšu ministriju izvērtēt saskaņā ar Imigrācijas likumu ārzemnieku veikto maksājumu administrēšanas izmaksas un efektivitāti, līdz 2017.gada 31.oktobrim sagatavot un iesniegt izskatīšanai Ministru kabinetā priekšlikumus turpmākai rīcībai.  Minēto institūciju deleģētie pārstāvji 2017.gada 20.oktobra tikšanās laikā izvērtēja līdzšinējo situāciju attiecībā uz ārzemnieku veiktajiem maksājumiem (iemaksām Ekonomikas ministrijas budžeta programmā 33.00.00 "Ekonomikas attīstības programma").  Šobrīd pieņemšanas procesā ir likumprojekts “Grozījumi Imigrācijas likumā” (atbalstīts Ministru kabineta 2017.gada 3.oktobra sēdē, prot.Nr.49 37.§, TA-2121), kas maina situāciju attiecībā uz ārzemnieku veiktajām iemaksām, kas atceļ atbrīvojumus iemaksām par atkārtoti pieprasītām termiņuzturēšanās atļaujām (lai palielinātu valsts budžeta ieņēmumus). Šīs iemaksas nākamajos gados var veidot būtisku ieņēmumu daļu, jo daudziem termiņ-uzturēšanās atļauju saņēmējiem 2020.-2021.gadā pienāk termiņš (saskaņā ar *Imigrācijas likuma* 23.pantā noteiktajiem gadījumiem), kad tie atkārtoti var pieprasīt atļauju, līdz ar to būtiski var mainīties prognožu aprēķini.  **Tāpēc lūdzu pagarināt noteiktā uzdevuma izpildes termiņu līdz 2018.gada 31.janvārim,** ņemot vērā, ka pilnvērtīgu izvērtējumu varēs veikt pēc jaunā normatīvā regulējuma - *Grozījumu Imigrācijas likumā* pieņemšanas. Savukārt citām institūcijām, galvenokārt - Drošības policijai, jāturpina izvērtējums, prognožu un iespējamo risinājumu sagatavošana ārzemnieku veikto maksājumu administratīvajām izmaksām attiecībā uz laika periodu par 2020.-2021.gadu. |
| 2. | Valsts sekretāru sanāksmes datums un numurs | Pamatojoties uz Ministru kabineta 2009.gada 7.aprīļa Ministru kabineta noteikumu Nr.300 “Ministru kabineta kārtības rullis” 73.1.apakšpunktu Valsts sekretāru sanāksmē neizsludina tiesību aktu projektus par Ministru kabineta sēdes protokollēmumā ministrijai dotā uzdevuma izpildes termiņa pagarinājumu. |
| 3. | Informācija par saskaņojumiem | Ņemot vērā, ka uzdevums ir dots vairākām institūcijām, ar kuru deleģētajiem pārstāvjiem 2017.gada 20.oktobra tikšanās laikā tika izteikts un vienbalsīgi atbalstīts ierosinājums turpināt izvērtējumu turpmākajam periodam, Protokollēmuma projektu par uzdevuma izpildes termiņa pagarinājumu saskaņot nav nepieciešams. |
| 4. | Informācija par saskaņojumu ar Eiropas Savienības institūcijām | Nav attiecināms. |
| 5. | Politikas joma | Budžeta un finanšu politika, Iekšlietu politika. |
| 6. | Atbildīgā amatpersona | Ekonomikas ministrijas Stratēģiskās un finanšu vadības departamenta Finanšu plānošanas un stratēģijas nodaļas vecākais referents Juris Vilnis. |
| 7. | Uzaicināmās personas | Ieva Jaunzeme - Ekonomikas ministrijas Administrācijas vadītāja. |
| 8. | Projekta ierobežotas lietošanas statuss | Nav. |
| 9. | Cita informācija | Nav. |

Pielikumā: Ministru kabineta sēdes protokollēmuma projekts uz 1 lpp. (datne - EMProt\_231017\_izmaksu\_izvert.docx).

Ministru prezidenta biedrs,

ekonomikas ministrs A.Ašeradens

|  |  |
| --- | --- |
| |  | | --- | | ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU | |

Vilnis, 67013124  
Juris.Vilnis@em.gov.lv